cyanic-selkie/wikianc huggingface dataset:
Ράιαν Ο'Νιλ
1988–2009: Β' ρόλοι και τηλεοπτική καριέρα
Ο Ο'Νιλ ερμήνευσε έναν δεύτερο ρόλο στην ταινία Σκάσε και κολύμπα (Hacks, 1997) και πρωταγωνίστησε στην ταινία Το Χόλιγουντ φλέγεται! (An Alan Smithee Film: Burn Hollywood Burn, 1998). Έπαιξε τον τρίτο ρόλο στην ταινία Το κουτί της Πανδώρας (Zero Effect, 1999) και τον πρωταγωνιστικό στην ταινία Η λίστα (The List, 2000).
Ο Ο'Νιλ έπαιξε έναν ημιεπαναλαμβανόμενο ρόλο στο Bull (2001) και δεύτερους ρόλους στα Epoch (2001), People I Know (2002) με τον Αλ Πατσίνο, Gentleman B. (2002) και Malibu's Most Wanted (2003).
Ο Ο'Νιλ είχε έπαιζε στην τηλεοπτική σειρά Miss Match (2003) με την Αλίσια Σίλβερστοουν που διάρκεσε για 18 επεισόδια. Ως καλεσμένος έπαιξε σε εκπομπές όπως οι Νοικοκυρές σε απόγνωση και το 90210.
2010 – σήμερα: Μεταγενέστερη καριέρα
Το 2011, ο Ράιαν και η Τέιτουμ προσπάθησαν να αποκαταστήσουν τη διαλυμένη σχέση πατέρα/κόρης μετά από 25 χρόνια. Η διαδικασία επανένωσης και συμφιλίωσής τους αποτυπώθηκε στη σειρά του Oprah Winfrey Network, Ryan and Tatum: The O'Neals, την παραγωγή της οποίας έκανε ο Ο'Νιλ. Η σειρά διάρκεσε για εννέα μόνο επεισόδια.
Το 2016, ο Ο'Νιλ ξανασυνεργάστηκε με την Άλι Μακγκρό, συμπρωταγωνίστριά στην Ιστορία αγάπης, για μια παράσταση του έργου του AR Gurney Love Letters.
Τον Φεβρουάριο του 2021, ο Ο'Νιλ και η Μακγκρό τιμήθηκαν με αστέρια στη Λεωφόρο της δόξας στο Χόλιγουντ, σχεδόν 50 χρόνια μετά την κυκλοφορία της ταινάις Ιστορία αγάπης.
Άλλα εγχειρήματα
Ο Ο'Νιλ είπε ότι το 2009 "έβγαλα τεράστιο χρηματικό ποσό από ακίνητα, περισσότερα από όσα αξίζω".
Σχέσεις
Ο Ο'Νιλ παντρεύτηκε την πρώτη του γυναίκα, την ηθοποιό Τζοάνα Μουρ, το 1963. Απέκτησαν μαζί δύο παιδιά, πριν χωρίσουν το 1966. Η Μουρ έχασε τελικά την επιμέλεια των παιδιών τους από την Ο'Νιλ ως αποτέλεσμα του αλκοολισμού της και της κατάχρησης ναρκωτικών.
Από το 1979 έως το 1997, ο Ο'Νιλ είχε σχέση με την ηθοποιό Φάρα Φόσετ. Η σχέση ήταν ταραχώδης λόγω της απιστίας και της ασταθούς συμπεριφοράς του. Η Φόσετ διέκοψε τη σχέση όταν έπιασε τον Ο'Νιλ στο κρεβάτι με την ηθοποιό Λέσλι Στέφανσον. Ο Ο'Νιλ και η Φόσετ έγιναν ξανά ζευγάρι το 2001 και έμειναν μαζί μέχρι το θάνατο της Φόσετ το 2009.
«Παντρεύτηκα στα 21 μου και δεν ήμουν πραγματικά ώριμος», είπε ο Ο'Νιλ. «Το πρώτο μου παιδί γεννήθηκε στα 22 μου. Έκανα παρέα μόνο με άντρες. Σνακάλυψα γυναίκες μόνο όταν παντρεύτηκα και τότε ήταν πολύ αργά». Είχε δημιουργήσει ειδύλλια με τις Ούρσουλα Άντρες, Μπιάνκα Τζάγκερ, Ανούκ Εμέ, Ζακλίν Μπισέ, Μπάρμπρα Στρέιζαντ, Νταϊάνα Ρος και Αντζέλικα Χιούστον. Σύμφωνα με την κόρη του Τέιτουμ, είχε επίσης σχέση με τη Μέλανι Γκρίφιθ. Στα απομνημονεύματά της που εκδόθηκαν το 2014, η Αντζέλικα Χιούστον ισχυρίστηκε ότι ο Ο'Νιλ την κακοποίησε σωματικά.
Παιδιά
Ο Ο'Νιλ έχει τέσσερα παιδιά: την Τέιτουμ Ο'Νιλ και τον Γκρίφιν Ο'Νιλ με τη Μουρ, τον Πάτρικ Ο'Νιλ με την Τέιλορ-Γιανγκ και τον Ρέντμοντ Τζέιμς Φόσετ Ο'Νιλ με τη Φόσετ.
Για αρκετά χρόνια, ο Ο'Νιλ ήταν αποξενωμένος από τα τρία μεγαλύτερα παιδιά του. «Είμαι απαράδεκτος πατέρας. Δεν ξερω γιατι. Δεν νομίζω ότι έπρεπε να γίνω πατέρας. Απλά κοιτάξτε το έργο μου - είτε είναι στη φυλακή είτε θα έπρεπε να είναι», είπε στο περιοδικό Vanity Fair. Στην αυτοβιογραφία της, A Paper Life, η Τέιτουμ γράφει ότι είχε υποστεί σωματική και συναισθηματική κακοποίηση ως αποτέλεσμα της κατάχρησης ναρκωτικών από τον πατέρα της. Ο Γκρίφιν είπε επίσης ότι τα προβλήματα της οικογένειάς τους προέρχονταν από τον Ράιαν. "Ο πατέρας μου μου έδωσε κοκαΐνη στα 11 μου και επέμεινε να την πάρω", είπε. Ο Γκρίφιν πρόσθεσε: «Ήταν ένας πολύ καταπιεστικός, ναρκισσιστικός ψυχοπαθής. Εξοργίζεται τόσο που δεν μπορεί να ελέγξει τίποτα από όσα κάνει».
Το 2007, ο Ο'Νιλ συνελήφθη επειδή πυροβόλησε στον Γκρίφιν και ισχυρίστηκε ότι ήταν σε αυτοάμυνα. Οι κατηγορίες αποσύρθηκαν. Ο Ο'Νιλ αρνήθηκε να επιτρέψει στον Γκρίφιν να παρευρεθεί στην κηδεία της Φόσετ το 2009. Στην ίδια κηδεία, ο Ο'Νιλ χτύπησε την Τέιτουμ, μη αναγνωρίζοντας την ως κόρη του. Τον Αύγουστο του 2011, οι Ο'Νιλ, Τέιτουμ και Πάτρικ παρευρέθηκαν στη δίκη του Ρέντμοντ, ο οποίος έδινε μάχη με τον εθισμό του στα ναρκωτικά στο μεγαλύτερο μέρος της ενήλικης ζωής του. Το 2008, οι Ο'Νιλ και Ρέντμοντ συνελήφθησαν για κατοχή ναρκωτικών στο σπίτι τους στο Μαλιμπού. Το 2015, η αναστολή του Ρέντμοντ ανακλήθηκε και καταδικάστηκε σε τρία χρόνια κράτηση στην Καλιφόρνια. Το 2018, ο Ρέντμοντ συνελήφθη και για απόπειρα δολοφονίας, ληστεία, επίθεση και κατοχή ναρκωτικών, αφού φέρεται ότι προσπάθησε να ληστέψει ένα κατάστημα στη Σάντα Μόνικα. Σε μια συνέντευξη από τη φυλακή, κατηγόρησε τους γονείς του.
Υγεία
Το 2001, ο Ο'Νιλ διαγνώστηκε με χρόνια μυελογενή λευχαιμία (CML). Αφού πάλεψε με λευχαιμία, ο Ο'Νιλ εμφανιζόταν συχνά στο πλευρό της Φόσετ που αντιμετώπιζε καρκίνο. Είπε στο περιοδικό People: «Είναι μια ιστορία αγάπης. Απλά δεν ξέρω πώς να το παίξω αυτό. Δεν θα γνωρίζω αυτόν τον κόσμο χωρίς αυτήν. Ο καρκίνος είναι ύπουλος εχθρός». Τον Απρίλιο του 2012, ο Ο'Νιλ δήλωσε ότι είχε διαγνωστεί με καρκίνο προστάτη.
Εξωτερικοί σύνδεσμοι
Κατηγορία:Αμερικανοί άνδρες ηθοποιοί τηλεόρασης Κατηγορία:Αμερικανοί άνδρες ηθοποιοί κινηματογράφου
Τόνι Κρόος
Ο Τόνι Κρόος ( γερμανική προφορά: [ˈtoːniː ˈkʁoːs];,  γέννηση: 4 Ιανουαρίου 1990 ) είναι Γερμανός επαγγελματίας ποδοσφαιριστής που αγωνίζεται στην ισπανική ομάδα Ρεάλ Μαδρίτης. Είναι επίσης διεθνής με την εθνική ομάδα της Γερμανίας, έχοντας κατακτήσει μάλιστα, το Παγκόσμιο Κύπελλο του 2014. Αγωνίζεται ως κεντρικός χαφ, αλλά μπορεί να βοηθήσει στις θέσεις του αμυντικού και του επιτελικού μέσου. Στοιχεία που τον ξεχωρίζουν από τους υπόλοιπους είναι η ακρίβεια στις πάσες του και η διορατικότητα στο παιχνίδι του. Θεωρείται ένας από τους κορυφαίους μέσους στον κόσμο.
Ήταν μέλος της ομάδας της Μπάγερν από την ηλικία των 2 και πήγε με μορφή δανεισμού στην Λεβερκούζεν προτού επιστρέψει πίσω στην Μπάγερν για να κερδίσει το πρωτάθλημα της Μπούντεσλιγκα και το Τσάμπιονς Λίγκ την σεζόν 2012-13. Την περίοδο του 2014, αφότου η ομάδα του κέρδισε το παγκόσμιο κύπελλο, πήρε μεταγραφή στη Ρεάλ Μαδρίτης έναντι 25 εκατομμυρίων ευρώ. Με την Ρεάλ κέρδισε το Τσάμπιονς Λίγκ τις σεζόν 2015-16 και 2016-17 και έγινε ο πρώτος Γερμανός που κέρδισε 3 τίτλους Τσάμπιονς Λίγκ. μικρογραφία|Ο Τόνι Κρος με τη φανέλα της Ρεάλ Μαδρίτης Ο Κρόος έχει αναδειχθεί 3 φορές στην καλύτερη ενδεκάδα της FIFPro και άλλες 3 στην καλύτερη ενδεκάδα της ΟΥΕΦΑ. Το 2018 αναδείχθηκε ποδοσφαιριστής της χρονιάς στη Γερμανία. Είναι γνωστός για την ικανότητά του να οργανώνει το παιχνίδι, την ακρίβειά του στις πάσες και την υψηλή του τεχνική κατάρτιση, προσόντα που τον καθιστούν έναν από τους κορυφαίους μέσους σε διεθνές επίπεδο.
Στην Εθνική ομάδα έκανε το ντεμπούτο του το 2010 και έκτοτε μετράει περισσότερες από 80 συμμετοχές. Ήταν μέλος της ομάδας που έφτασε στους ημιτελικούς στο παγκόσμιο κύπελλο του 2010, του Ευρωπαϊκό Πρωτάθλημα Ποδοσφαίρου 2012 και παράλληλα στο νικητήριο Παγκόσμιο Κύπελλο Ποδοσφαίρου 2014 για την ομάδα του.
2620 Σαντάνα
Ο Σαντάνα (Santana) είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 12,7. Ανακαλύφθηκε το 1980 από την Τσέχα αστρονόμο Ζντένκα Βάβροβα, που παρατηρούσε από το Αστεροσκοπείο Κλετ της Τσεχίας, και πήρε το όνομά του προς τιμή του Μεξικανού μουσικού Κάρλος Σαντάνα.
Τόνι Κρόος
Νεανική Καριέρα
Γεννήθηκε σε μια μικρή πόλη της τότε Ανατολικής Γερμανίας, το Γκράιφσβαλντερ ΣΚ. Ξεκίνησε την επαγγελματική του καριέρα στην Μπάγερν Μονάχου και σε ηλικία 17 ετών πραγματοποίησε το ντεμπούτο του με τους Βαυαρούς. Έκανε το ντεμπούτο σε ηλικία 17 ετών απέναντι στην Κότμπους (5-0), όπου σε 18 λεπτά συμμετοχής έδωσε δύο ασίστ στον Μίροσλαβ Κλόζε, που απέφεραν τα δύο τελευταία τέρματα.Σύντομα, λόγω του μικρού χρόνου συμμετοχής του, παραχωρήθηκε ως δανεικός στην Μπάγερ Λεβερκούζεν. Εκεί συνέβαλε τα μέγιστα στην καθιέρωση της ομάδας στις πρώτες θέσεις του πρωταθλήματος και το 2010 επέστρεψε στο Μόναχο, ως ένας ολοκληρωμένος πια παίκτης. Σταδιακά, καθιερώθηκε στο αρχικό σχήμα της Μπάγερν Μονάχου και από ένα σημείο και μετά έγινε ο ακρογωνιαίος λίθος της ομάδας στη μεσαία γραμμή. Στη Μπάγερν Μονάχου παρέμεινε μέχρι το 2014 και κατέκτησε μια σειρά από εγχώριους και ευρωπαϊκούς τίτλους, με κορυφαίο το Τσάμπιονς Λιγκ του 2013.
2620 Σαντάνα
Φυσικά χαρακτηριστικά
Τα φυσικά χαρακτηριστικά του Σαντάνα είναι άγνωστα.
Τόνι Κρόος
Μπάγερ Λεβερκούζεν
Ο Κρόος πήγε στην Μπάγερ Λεβερκούζεν ως δανεικός τον Ιανουάριο του 2009. Στις 18 Απριλίου του 2009 είχε σκοράρει το πρώτο γκολ στην Μπούντεσλιγκα απέναντι στην ΦφΛ Βόλφσμπουργκ.
2620 Σαντάνα
Εξωτερικοί σύνδεσμοι-πηγές
Σαντανα Κατηγορία:Αστεροειδείς της Οικογένειας της Κορωνίδος
Τόνι Κρόος
Μπάγερν Μονάχου
Το 2010, με το τέλος του δανεισμού του, ο Κρόος επέστρεψε στο Μόναχο για λογαριασμό της Μπάγερν. Εκεί ξεκίνησε να δημιουργεί καλό όνομα παίζοντας στο κέντρο. Η καλύτερη του χρονιά ήταν και η τελευταία πριν αποχωρήσει για τη "Βασίλισσα" της Ευρώπης Ρεάλ Μαδρίτης, καθώς κατάφερε με το σύνολο του Γιουπ Χάινκες να κερδίσει το "τρεμπλ", δηλαδή τους τρεις μεγαλύτερους τίτλους, πρωτάθλημα, κύπελλο και Τσάμπιονς Λιγκ.
Ρεάλ Μαδρίτης
Στις 17 Ιουλίου 2014 η Ρεάλ Μαδρίτης ανακοίνωσε ότι κατέληξε σε συμφωνία για την απόκτηση του Κρόος και την υπογραφή εξαετούς συμβολαίου έναντι άγνωστου ποσού. Ο τύπος ανέφερε ότι ο Κρόος κόστισε περίπου 30 εκ. ευρώ. Ο Κρόος έγινε ο ένατος Γερμανός παίκτης μετά τους Γκύντερ Νέτσερ, Πάουλ Μπράιτνερ, Ούλι Στίλικε, Μπερντ Σούστερ, Μπόντο Ίλγκνερ, Κρίστοφ Μέτσελντερ, Μεσούτ Εζίλ και Σάμι Κεντίρα, που εντάχθηκε στη Ρεάλ Μαδρίτης. Κατά την παρουσίασή του μπροστά σε 8.000 υποστηρικτές, δήλωσε πως η Ρεάλ Μαδρίτης είναι ο "μεγαλύτερος σύλλογος στον κόσμο" και είναι ένα σκαλοπάτι πάνω από την Μπάγερν.
Εθνική Ανδρών
Για πρώτη φορά ο Τόνι Κρόος κλήθηκε στο αντιπροσωπευτικό συγκρότημα, τον Ιανουάριο του 2010 και τον Μάρτιο του ίδιου έτους έκανε το ντεμπούτο του στην εθνική ανδρών σε φιλικό αγώνα με την Αργεντινή. Ο Γιοακίμ Λεβ, ο προπονητής των Γερμανών τον εμπιστεύτηκε και τον συμπεριέλαβε στην αποστολή για το Μουντιάλ του 2010 στα γήπεδα της Νοτίου Αφρικής. Πραγματοποίησε την πρώτη επίσημη εμφάνισή του στη φάση των ομίλων του Μουντιάλ στο νικηφόρο παιχνίδι με την Γκάνα. Στο 80ο λεπτό της αναμέτρησης αντικατέστησε τον Μπάστιαν Σβαϊνστάιγκερ.
Στο Ευρωπαϊκό Πρωτάθλημα του 2012, είχε πλέον κερδίσει βασική θέση στην ενδεκάδα της Γερμανίας, με τον προπονητή της ομάδας Γιόακιμ Λεβ να του πλέκει το εγκώμιο σε κάθε ευκαιρία. Βέβαια, ασκήθηκε δριμεία κριτική στον Λεβ για την επιλογή του στον ημιτελικό με την Ιταλία να βάλει τον επιθετικογενή Κρόος να μαρκάρει τον Αντρέα Πίρλο.
Στο Μουντιάλ του 2014, οι Γερμανοί έκαναν φοβερές εμφανίσεις και ο Τόνι Κρος θεωρείτο από τους βασικούς συντελεστές για τη μεγάλη της επιτυχία. Η Γερμανία κατέκτησε το πολυπόθητο τρόπαιο, επικρατώντας της Αργεντινής στον τελικό, με 1-0.
Στο Ευρωπαϊκό Πρωτάθλημα του 2016, οι Γερμανοί έφτασαν μέχρι και τους ημιτελικούς, όπου και ηττήθηκαν από τους Γάλλους με 2-0, ενώ στο Μουντιάλ της Ρωσίας, το 2018, η εθνική ομάδα απογοήτευσε, αφού αποκλείστηκε μόλις από τη φάση των ομίλων. Παρ' όλα αυτά, ο Τόνι Κρόος αποτέλεσε σημείο αναφοράς και η καλή απόδοσή του δεν έμεινε απαρατήρητη.
Προσωπική Ζωή
Ο Τόνι Κρόος από το 2015 είναι παντρεμένος, ενώ έχει αποκτήσει 3 παιδιά.
Ο μικρότερος αδερφός του, Φέλιξ Κρόος αγωνίζεται στη θέση του επιθετικού και από το 2018 αγωνίζεται στην Ουνιόν Βερολίνου. Ο πατέρας του, Ρόλαντ Κρόος είναι προπονητής ποδοσφαίρου και από το 2017 στον πάγκο της Γκράιφσβαλντερ ΦΚ (διάδοχο σωματείο της Γκράιφσβαλντερ ΣΚ, που πτώχευσε το 2002). Η μητέρα του, Μπίργκιτ Κρόος υπήρξε πρωταθλήτρια μπάντμιντον (10 τίτλους) της Ανατολικής Γερμανίας (ως Μπίργκιτ Κέμερ).
Εξωτερικοί σύνδεσμοι
Κατηγορία:Γερμανοί ποδοσφαιριστές Κατηγορία:Ποδοσφαιριστές Μπάγερν Μονάχου Κατηγορία:Μέσοι ποδοσφαιριστές Κατηγορία:Ποδοσφαιριστές Παγκοσμίου Κυπέλλου 2010 Κατηγορία:Ποδοσφαιριστές Ευρωπαϊκού Πρωταθλήματος 2012 Κατηγορία:Ποδοσφαιριστές Εθνικής Γερμανίας Κ17 Κατηγορία:Ποδοσφαιριστές Εθνικής Γερμανίας Κ19 Κατηγορία:Ποδοσφαιριστές Εθνικής Γερμανίας Κ21 Κατηγορία:Ποδοσφαιριστές Εθνικής Γερμανίας Κατηγορία:Ποδοσφαιριστές Ευρωπαϊκού Πρωταθλήματος 2016 Κατηγορία:Ποδοσφαιριστές Ρεάλ Μαδρίτης Κατηγορία:Ποδοσφαιριστές Πριμέρα Ντιβιζιόν Κατηγορία:Ποδοσφαιριστές Ρεγκιονάλλιγκα Κατηγορία:Ποδοσφαιριστές Μπάγερν Μονάχου Β Κατηγορία:Ποδοσφαιριστές Παγκοσμίου Κυπέλλου 2014 Κατηγορία:Ποδοσφαιριστές Παγκοσμίου Κυπέλλου 2018 Κατηγορία:Γερμανοί ποδοσφαιριστές στο εξωτερικό Κατηγορία:Παίκτες νικητές Παγκοσμίου Κυπέλλου ποδοσφαίρου FIFA Κατηγορία:Ποδοσφαιριστές Ευρωπαϊκού Πρωταθλήματος 2020
Αλίνα Ρεχ
Η Αλίνα Ρέι (γεν. 23 Μαΐου 1997) είναι Γερμανίδα αθλήτρια του στίβου στους δρόμους μεγάλων αποστάσεων. Κατέκτησε την 4η θέση στο αγώνισμα των 10.000 μέτρων στο Ευρωπαϊκό Πρωτάθλημα Στίβου 2018. Ήταν 8η στα 3.000 μέτρα στο Ευρωπαϊκό Πρωτάθλημα Κλειστού Στίβου 2017.
Ατομικά ρεκόρ
Ανοιχτός στίβος
Παραπομπές
Κατηγορία:Γερμανοί αθλητές του στίβου Κατηγορία:Δρομείς μεγάλων αποστάσεων
Εθνική Λετονίας (ποδόσφαιρο ανδρών)
Η εθνική ομάδα ποδοσφαίρου της Λετονίας, εκπροσωπεί τη Λετονία στις διεθνείς διοργανώσεις ποδοσφαίρου και ελέγχεται από τη Λετονική Ποδοσφαιρική Ομοσπονδία (LFF).
Ιστορία
Η Λετονία, δεν έχει καταφέρει ποτέ να συμμετέχει σε τελική φάση ενός Παγκοσμίου Κυπέλλου. Όσον αφορά το Ευρωπαϊκό πρωτάθλημα ποδοσφαίρου, έχει κερδίσει την πρόκριση σε τελική φάση μόνο το 2004, όπου δεν κατάφερε να συνεχίσει από τη φάση των ομίλων, παίρνοντας μόλις μια ισοπαλία σε τρεις αγώνες.
Έδρα
Το γήπεδο που χρησιμοποιεί ως έδρα της, η εθνική Λετονίας, είναι το Στάδιο Σκόντο, που βρίσκεται στην πρωτεύουσα της χώρας, τη Ρίγα και ανήκει στη Σκόντο Ρίγα ΦΚ. Από τότε που εκείνο άνοιξε, όλα τα παιχνίδια της χώρας, διεξάγονται εκεί.
Εξωτερικοί σύνδεσμοι
Κατηγορία:Εθνική Λετονίας (ποδόσφαιρο)
Μαγνητικός κβαντικός αριθμός
Στην ατομική Φυσική, ο μαγνητικός κβαντικός αριθμός είναι ο τρίτος από ένα σύνολο κβαντικών αριθμών. Συμπεριλαμβάνονται επίσης ο κύριος κβαντικός αριθμός,ο Αζιμουθιακός κβαντικός αριθμός (ή κβαντικός αριθμός της τροχιακής στροφορμής), και ο κβαντικός αριθμός του σπίν οι οποίοι περιγράφουν την κβαντική κατάσταση ενός ηλεκτρονίου. Οι πρώτες 3 προκύπτουν από την λύση της εξίσωσης του Schrödinger, σύνολο κυματοσυναρτήσεων που κάθε μια από τις οποίες αντιστοιχεί σε συγκεκριμένες τιμές ενέργειας. Ο μαγνητικός κβαντικός (ml) δείχνει τα διαθέσιμα ενεργειακά επίπεδα εντός ενός υποφλοιού (δηλαδή τον προσανατολισμό των ατομικών τροχιακών στον χώρο).
Περιγραφή
Ο μαγνητικός κβαντικός αριθμός που σχετίζεται με την κβαντική κατάσταση συμβολίζεται με m και αναφέρεται στη διεύθυνση του διανύσματος της στροφορμής. Δεν επηρεάζει την ενέργεια του ηλεκτρονίου, αλλά επηρεάζει το σύννεφο πιθανότητας, την περιοχή δηλαδή όπου μπορεί να βρεθεί το ηλεκτρόνιο. Για δεδομένη τιμή του l\,, ο m είναι ακέραιος και παίρνει τιμές από -l\, μέχρι l\,. Υπάρχουν δηλαδή 2l + 1\, μαγνητικοί κβαντικοί αριθμοί m για δοσμένο l, που περιορίζουν τις τιμές της προβολής της ολικής στροφορμής σε έναν άξονα. Το φαινόμενο αυτό ονομάστηκε κβάντωση του χώρου και παρουσιάστηκε για πρώτη φορά από δύο Γερμανούς φυσικούς, τους Όττο Στερν και Γουόλτερ Γκέρλαχ.
Για να περιγράψουμε το μαγνητικό κβαντικό αριθμό, ξεκινάμε από τη στροφορμή L ενός ηλεκτρονίου, η οποία σχετίζεται με τον κβαντικό της αριθμό l\, μέσω της σχέσης:
όπου και h η σταθερά του Πλανκ. Η ενέργεια ενός κύματος είναι η συχνότητα πολλαπλασιασμένη με τη σταθερά του Πλανκ. Αυτό έχει ως συνέπεια την εμφάνιση πακέτων ενέργειας με μορφή σωματιδίων, που ονομάζονται κβάντα. Για να δείξουμε κάθε έναν από τους κβαντικούς αριθμούς σε μια κβαντική κατάσταση, η φόρμουλα για κάθε κβαντικό αριθμό περιλαμβάνει τη σταθερά του Πλανκ, η οποία επιτρέπει μόνο συγκεκριμένα διακριτά ενεργειακά επίπεδα.
Για να δείξουμε ότι επιτρέπονται μόνο διακριτές ποσότητες της στροφορμής, ο l\, πρέπει να είναι ακέραιος. Ο κβαντικός αριθμός m αναφέρεται στην προβολή της στροφορμής σε δοσμένη διεύθυνση, που συμβατικά καλείται διεύθυνση z. Το στοιχείο Lz της στροφορμής στη διεύθυνση z, δίνεται από τη σχέση:
Ο κβαντικός αριθμός l\, δίνει τον υποφλοιό, ενώ ο μαγνητικός αριθμός m αναπαριστά τον αριθμό των πιθανών τιμών των διαθέσιμων ενεργειακών επιπέδων του υποφλοιού, όπως φαίνεται στον παρακάτω πίνακα.
Ο μαγνητικός κβαντικός αριθμός προσδιορίζει την ενεργειακή μετατόπιση μιας ατομικής τροχιάς εξ' αιτίας μαγνητικού πεδίου, εξ ου και η ονομασία μαγνητικός κβαντικός αριθμός (δείτε και φαινόμενο Ζέεμαν).
Όμως, η μαγνητική διπολική ροπή ενός ηλεκτρονίου σε ένα ατομικό τροχιακό, προκύπτει όχι μόνο από τη στροφορμή του ηλεκτρονίου, αλλά και από το σπιν του ηλεκτρονίου, που εκφράζεται μέσω του κβαντικού αριθμού του σπιν.
Δείτε επίσης
Κατηγορία:Ατομική φυσική Κατηγορία:Κβαντική χημεία Κατηγορία:Περιστροφική συμμετρία
Δημοτικό Στάδιο Ξάνθης
Το Δημοτικό Στάδιο Ξάνθης είναι στάδιο στη Ξάνθη, που έχει πάρει το όνομα του βουλευτή Ξάνθης Χάρη Ατματζίδη. Παρ' όλα αυτά είναι γνωστό με το όνομα Δημοτικό Στάδιο Ξάνθης ,επειδή φιλοξενεί και διάφορες δημοτικές αθλητικές δραστηριότητες ενώ διαθέτει και δημοτικό γυμναστήριο, και με το όνομα Στάδιο Ασπίδας καθώς φιλοξενεί την ομάδα Ασπίδα.
Πηγές
Κατηγορία:Στάδια ποδοσφαίρου στην Ελλάδα Κατηγορία:Αθλητικές εγκαταστάσεις στην Ξάνθη Κατηγορία:Α.Ο. Ξάνθη
Κομητεία Γουέιν (Μίσιγκαν)
Η Κομητεία Γουέιν (αγγλικά: Wayne County, Michigan), είναι κομητεία των ΗΠΑ, και μία από τις 83 κομητείες της πολιτείας Μίσιγκαν. Αποτελεί την μεγαλύτερη σε πληθυσμό κομητεία του Μίσιγκαν, καθώς και την 19η μεγαλύτερη σε πληθυσμό κομητεία στις Ηνωμένες Πολιτείες.
Ο πληθυσμός της κομητείας Γουέιν (σύμφωνα με εκτιμήσεις για το 2021 ), είναι 1.749.343 κατοίκους. Έδρα και μεγαλύτερη πόλη στην κομητεία Γουέιν, είναι το Ντιτρόιτ. Η κομητεία Γουέιν, περιλαμβάνεται επίσης, στη μητροπολιτική περιοχή του Ντιτρόιτ.
Η έκταση της κομητείας Γουέιν, ανέρχεται συνολικά σε 1.740 τετραγωνικά χιλιόμετρα (km2). Βρίσκεται στο νοτιοανατολικό μέρος της πολιτείας Μίσιγκαν.
Εξωτερικοί σύνδεσμοι
Γουειν Κατηγορία:Ντιτρόιτ
Κνίδος Καρίας
right|200px|thumb|Αρχαίο ηλιακό ρολόι της Κνίδου Καρίας. Η Κνίδος ήταν αρχαία ελληνική πόλη στις δυτικές ακτές της Μικράς Ασίας, στην Καρία. Βρισκόταν στη θέση του σημερινού Τεκίρ της Τουρκίας, στο άκρο της μακράς χερσονήσου Κνιδίας που ορίζει τη νότια πλευρά του γνωστού ως «Κεραμεικός κόλπος» (σήμερα Κόλπος Gökova), σε γεωγραφικό πλάτος 36° 41΄9΄΄ βόρειο και γεωγραφικό μήκος 27° 22΄32΄΄ ανατολικό.
Η Κνίδος ήταν κτισμένη τόσο στη χερσόνησο, όσο και στην «Τριόπιον Νήσον», τη συνέχεια του Τριοπίου Ακρωτηρίου. Κατά την αρχαιότητα η νήσος αυτή συνδεόταν με τη χερσόνησο με γέφυρα και δρόμο, ενώ σήμερα με ένα στενό αμμώδη ισθμό, έπαψε δηλαδή να είναι νησί. Ο αρχαίος δρόμος χώριζε τον πορθμό σε δύο λιμάνια, από τα οποία το μεγαλύτερο (το νότιο) περικλειόταν από δυο μεγάλους λιμενοβραχίονας που σώζονται ακόμα κατά το μέγιστο του μήκους τους σε καλή κατάσταση. Το νότιο λιμάνι ήταν εμπορικό, ενώ το βόρειο πολεμικό.
Αρχαιολογία
Το μέγιστο μήκος της πόλεως ήταν περίπου ενάμισυ χιλιόμετρο. Ολόκληρη η έκταση μέσα στα τείχη της είναι ακόμα διάσπαρτη με υπολείμματα αρχαίων κτισμάτων. Τα ίδια τα τείχη, τόσο πάνω στο νησί όσο και στη χέρσο, είναι ορατά ακόμα σε όλη τους την περίμετρο, και σε πολλά μέρη, ιδίως περί την ακρόπολη στη βορειοανατολική γωνιά της πόλεως, διατηρούνται πολύ καλά. Η πρώτη ανασκαφή στη νεότερη εποχή έγινε από τον C.T. Newton κατά τα έτη 1857 και 1858.
Η αγορά, το θέατρο, το γυμνάσιο, ένα ωδείο, ναοί του Διονύσου, των Μουσών, της Αφροδίτης και του «Τριοπίου Απόλλωνος», ιερά της Αρτέμιδας, του Ασκληπιού, του Ερμή και της Δήμητρας, καθώς και πολλά μικρότερης σημασίας κτίσματα, έχουν ταυτοποιηθεί. Επίσης, ένα γενικό σχέδιο της πόλεως έχει κατασκευασθεί με μεγάλη λεπτομέρεια. Το περίφημο άγαλμα του γλύπτη Πραξιτέλη που έγινε γνωστό ως «Κνιδία Αφροδίτη» είχε φιλοτεχνηθεί για τον ναό της θεάς στην Κνίδο. Το έργο αυτό έχει χαθεί, αλλά σώζονται μεταγενέστερα αντίγραφα, από τα οποία το πιο πιστό στο πρωτότυπο πιστεύεται πως είναι εκείνο στα Μουσεία Βατικανού. Εξάλλου, σε ένα αρχαίο ναό ο Newton ανεκάλυψε ένα θαυμάσιο άγαλμα της θεάς Δήμητρας σε καθιστή στάση, το οποίο έστειλε στο Βρετανικό Μουσείο. Στα περίχωρα της Κνίδου, περί τα πέντε χιλιόμετρα νοτιοανατολικά, βρήκε τα ερείπια ενός μεγαλόπρεπου τύμβου και μία τεράστια μορφή λιονταριού χαραγμένη σε ενιαίο κομμάτι από πεντελικό μάρμαρο, τρία μέτρα μήκος και 1,8 μέτρα ύψος, που υποτίθεται ότι συμβόλιζε τη μεγάλη Ναυμαχία της Κνίδου, στην οποία ο Κόνων κατενίκησε τους Λακεδαιμονίους το 394 π.Χ.. right|thumb|300px|Αναπαράσταση [[Νόμισμα (Κέρμα)|νομίσματος της Κνίδου που δείχνει την «Κνιδία Αφροδίτη» του Πραξιτέλους.]]
Ιστορία
Η Κνίδος ήταν πανάρχαια πόλη και αναφέρεται στον Ομηρικό «`Υμνο στον Απόλλωνα» (στίχος 43). Ως ιδρυτές της μνημονεύονται μυθικά πρόσωπα: ο Τρίοπας (πατέρας του Πελασγού) και ο Φόρβαντας. Πιθανότατα πάντως κτίσθηκε από Δωριείς αποίκους. Από νωρίς η Κνίδος απέκτησε ναυτική δύναμη και ανέπτυξε έντονη εμπορική δραστηριότητα, για να καταλήξει ως πρωτεύουσα της Δωρικής Εξαπόλεως: οι σύνοδοι της ενώσεως αυτής λάβαιναν χώρα στο Τριόπιο μαζί με προβεβλημένους αγώνες προς τιμή του Απόλλωνα, του Ποσειδώνα και των Νυμφών.
Την πόλη διοικούσε αρχικώς μία εξηκονταμελής γερουσία της οποίας προήδρευε δικαστικός (ολιγαρχικό πολίτευμα), ενώ μετά την απελευθέρωση από τους Πέρσες το σύνταγμα μετασχηματίσθηκε σε δημοκρατικό και η Κνίδος εντάχθηκε στην Αθηναϊκή συμμαχία, από τη Μάχη του Ευρυμέδοντα και το ύστερο μέρος του Πελοποννησιακού Πολέμου και μετά. Περί το 390 π.Χ. η Κνίδος δημιούργησε συμμαχία με την Έφεσο, το Βυζάντιο, τη Ρόδο και τη Σάμο. Εξαιτίας του πλούτου που συσσωρεύθηκε από το εμπόριο (χάρη στην ευνοϊκή προς τούτο θέση της Κνίδου), οι Κνίδιοι μπόρεσαν να αποικίσουν τη νήσο Λιπάρα και ίδρυσαν μία πόλη στην Αδριατική Θάλασσα.
Στην ελληνιστική περίοδο 285 – 222 π.Χ. η Κνίδος πέρασε στην κυριαρχία των Πτολεμαίων. Κατά την επέκτασή τους στην περιοχή, οι Ρωμαίοι απέκτησαν εύκολα την συμμαχία των Κνιδίων και τους αντάμειψαν για τη βοήθειά τους εναντίον του Αντιόχου αφήνοντας την πόλη τους ανεξάρτητη από τη Ρωμαϊκή Αυτοκρατορία.
Κατά τη βυζαντινή περίοδο η Κνίδος πρέπει να είχε ακόμα αρκετά σημαντικό πληθυσμό, καθώς στα ερείπιά της εντοπίζονται πολλά κτίσματα βυζαντινού ρυθμού και υπάρχουν αρκετά χριστιανικά ιερά στη γύρω περιοχή.
Εξωτερικοί σύνδεσμοι
Κνιδος Κατηγορία:Δωρική Εξάπολις
Δήμος Ινάχου
Ο Δήμος Ινάχου ήταν Δήμος της επαρχίας Βάλτου του Νομού Αιτωλοακαρνανίας. Συστάθηκε με το πρόγραμμα Καποδίστριας από τη συνένωση παλαιότερων κοινοτήτων της περιοχής, που αποτέλεσαν στη συνέχεια τα δημοτικά διαμερίσματα του δήμου. Λειτούργησε την περίοδο 1999 -2010 οπότε και καταργήθηκε με την εφαρμογή του προγράμματος Καλλικράτης και εντάχθηκε στον νέο δήμο Αμφιλοχίας. Περιλάμβανε τα παρακάτω 15 διαμερίσματα, πρώην κοινότητες: Αγριδίου, Αλευράδας, Αμοργιανών, Βρουβιανών, Γιαννοπούλων, Εμπεσού, Μαλεσιάδας, Μπαμπαλιού, Πατιοπούλου, Περδικακίου, Πετρώνας, Ποδογοράς Βαρετάδας, Σταθά, Τρικλίνου, Χαλκιοπούλων.΄Εδρα του Δήμου είναι το Νέο Χαλκιόπουλο. Το Δήμο διέρρεε ο παραπόταμος του Αχελώου Ίναχος, απ' όπου πήρε το όνομά του ο Δήμος. Η συνολική έκταση του δήμου ήταν 582.227 στρέμματα και αποτελούσε τον 6ο μεγαλύτερο Καποδιστριακό δήμο της Ελλάδας σε έκταση .Ο πληθυσμός του είναι 6.168 κάτοικοι (απογραφή 2001).
Διαίρεση
Αναλυτικά τα δημοτικά διαμερίσματα και οι οικισμοί του δήμου:
Με Αγάπη... Άννα (εκπομπή)
Το Με Αγάπη... Άννα είναι ψυχαγωγικό σόου με οικοδέσποινα την Άννα Βίσση.
Η εκπομπή προβαλλόταν κάθε Σάββατο βράδυ από τον τηλεοπτικό σταθμό ΑΝΤ1. Τα γυρίσματα ξεκίνησαν το Μάρτιο του 1995. Τα κείμενα πρωτίστως είχαν ανατεθεί στους Γιάννη Καλαμίτση και Μάνο Αντώναρο, αλλά μετά από διαφωνίες με το Νίκο Καρβέλα, επιλέχτηκε ο Ηλίας Ψινάκης. Η εκπομπή σημείωσε χαμηλά νούμερα τηλεθέασης.
Εκείνη την περίοδο μεταδιδόταν η εκπομπή "Μπράβο" με παρουσιάστρια τη Ρούλα Κορομηλά, με αποτέλεσμα να υπάρχει υψηλός ανταγωνισμός. Η Βίσση δηλώνει σχετικά:"'Δεν με απασχολεί είτε την ξεπεράσω είτε είμαι χαμηλότερα. Αυτά απασχολούν τον Ant1 και τους παραγωγούς.""Δεν θα νιώσω ότι πέτυχα αν μου πουν ότι πέρασα τη Ρούλα. Δεν δίνω μαθήματα σώου.'"
Ενότητες
Η εκπομπή περιείχε διάφορα σκετσάκια με τη συμμετοχή των Βίσση - Χαϊκάλη, συνεντεύξεις καλλιτεχνών από τη Βίσση, διαγωνισμό καραόκε με τον Μιχάλη Τσαουσόπουλο, αλλά και την παρθενική εμφάνιση του Μάρκου Σεφερλή στην τηλεόραση, μέσα από την ενότητα Taxi. Επίσης, υπήρξαν και ζωντανές εμφανίσεις διαφόρων καλλιτεχνών, πέρα από εκείνες της Βίσση.
Δικαστικές διαμάχες
Ενώ το συμβόλαιο της Βίσση προέβλεπε την παραγωγή 40 επεισοδίων, η ίδια αθέτησε την υπόσχεσή της για ανεξήγητους λόγους, με αποτέλεσμα η εταιρεία παραγωγής "Polyvideo" να ζητάει αποζημιώσεις στις δικαστικές αίθουσες, τόσο από τη Βίσση, όσο και από τον Καρβέλα. Μετά από πολυετείς δικαστικές διαμάχες λόγω αμέλειας της Βίσση (όπως δηλώνει η ίδια) κατέληξαν 2 φορές σε καταδίκες και έφεραν τις οφειλές της σε δυσθεώρητα ύψη, η διαμάχη παίρνει φωτιά με μια αιφνιδιαστική κατάσχεση ρούχων και προσωπικών αντικειμένων της από την οικία της στην Εκάλη, κάτι το οποίο έληξε με συμβιβασμό των δυο πλευρών.
Η δήλωση της Βίσση σχετικά με την δικαστική περιπέτεια:"«Τα πήρα όλα πίσω. Όλα. Επειδή έχω αίσθηση του χιούμορ το αντιμετώπισα αλλά δεν έχω κλάψει γι' αυτό το πράγμα με την έννοια ότι έχασα τα ρούχα μου. Απλά έλεγα γιατί άφησα να μου συμβεί αυτή η βλακεία, ήταν δικηγόρων λάθη και τα πλήρωσα εγώ. Όταν δικαιώθηκα μου επέστρεψαν τα πάντα όπως ακριβώς ήταν. Όλο αυτό που έγινε κάπου είχε πλάκα, κάπου ήταν χυδαίο αλλά σίγουρα ήταν μάθημα. Άλλη φορά θα προσέχω»."
Παραπομπές
Κατηγορία:Ελληνικές τηλεοπτικές εκπομπές Κατηγορία:Ελληνικές ψυχαγωγικές τηλεοπτικές εκπομπές
Αντώνιος του Κιέβου
Ο Αντώνιος του Κιέβου, αποκαλούμενος και Αντώνιος των Σπηλαίων (ουκρ. Антоній Печерський, ρωσ. Антоний Печерский, περ. 982-1073) ήταν Σλάβος μοναχός, θεμελιωτής της μοναστικής παραδόσεως των Ρως του Κιέβου. Είναι γνωστός ως ο συνιδρυτής, από κοινού με τον Θεοδόσιο του Κιέβου, της Λαύρας των Σπηλαίων του Κιέβου.
Απαρχές
thumb|Ανάγλυφο του Αντωνίου στη γενέτειρά του Λιούμπετς, έργο του σύγχρονου γλύπτη Γκιενάντι Γιέρζοφ Ο Αντώνιος γεννήθηκε στο Λιούμπετς του Πριγκιπάτου του Τσερνίγκοφ (στη σημερινή βόρεια Ουκρανία) και βαπτίσθηκε με το όνομα Αντύπας (πρέπει να ήταν ένας από τους ελάχιστους τότε Χριστιανούς στην περιοχή). Από νεαρής ηλικίας προσελκύσθηκε προς την πνευματική ζωή και έτσι έφυγε για τη Μονή Εσφιγμένου στο Άγιο Όρος, προκειμένου να ζήσει ως ερημίτης. Εκεί έζησε σε ένα απομονωμένο σπήλαιο με θέα τη θάλασσα, που ακόμα το δείχνουν στους προσκυνητές. Περί το 1011 ο ηγούμενος της μονής ανέθεσε στον Αντώνιο το έργο της διαδόσεως του μοναχισμού στο Κράτος του Κιέβου, το οποίο είχε μόλις αρχίσει να εκχριστιανίζεται.
Επιστροφή στο Κίεβο
Ο Αντώνιος επέστρεψε στο Κίεβο και ίδρυσε αρκετά μοναστήρια με βάση το ελληνορθόδοξο πρότυπο, μετά και από προσταγές τοπικών πριγκίπων. Αυτές οι μονές πάντως δεν ήταν τόσο αυστηρές όσο εκείνες του Αγίου Όρους. Ο ίδιος επέλεξε να ζήσει σε ένα μικρό τεχνητό σπήλαιο, έναν υπόγειο χώρο πλάτους τεσσάρων μέτρων, που είχε εκσκαφεί από τον πρεσβύτερο Ιλαρίωνα, τον μετέπειτα πρώτο στην ιστορία εντόπιο Μητροπολίτη Κιέβου.
Το 1015 η ειρηνική ζωή του διακόπηκε από τον θάνατο του Βλαδίμηρου του Μέγα και τον επακολουθήσαντα αδελφοκτόνο πόλεμο για τη διαδοχή του ανάμεσα στους γιους του. Τότε ο Αντώνιος επέστρεψε στο Άγιο Όρος. Μετά τη λήξη του πολέμου, ο ηγούμενος της Μονής Εσφιγμένου τον απέστειλε τον Αντώνιο και πάλι στο Κίεβο, προλέγοντας ότι πολλοί μοναχοί θα τον ακολουθούσαν μετά την επιστροφή του.
Η ίδρυση της Λαύρας
Ξαναγυρνώντας στο μικρό του σπήλαιο, ο Αντώνιος έγινε με τον καιρό ευρύτερα γνωστός στην περιοχή για την αυστηρότατα λιτή ασκητική ζωή του: έτρωγε μόνο μέρα παρά μέρα, λίγο ψωμί από σίκαλη και έπινε μόνο νερό. Η φήμη του απλώθηκε πέρα από το Κίεβο και αρκετοί άρχισαν να ζητούν την πνευματική του καθοδήγηση ή την ευλογία του. Μερικοί προσφέρθηκαν ακόμα και να τον ακολουθήσουν στον μοναχικό βίο. Τελικώς ο Αντώνιος δέχθηκε λίγους από αυτούς: Ο πρώτος ήταν ένας ιερέας, γνωστός αργότερα ως Νίκων ο Ξηρός, ενώ ο δεύτερος ήταν ο Θεοδόσιος του Κιέβου.
Το νέο μοναστήρι απελάμβανε την εύνοια της τότε πολιτικής ηγεσίας σχεδόν από την αρχή, παρότι υπήρχαν προβλήματα πότε-πότε: Κάποτε ο Ιζιασλάβ Α΄ του Κιέβου απαίτησε να αποπεμφθούν από τη μονή ο γιος ενός πλούσιου βογιάρου και ένας από τους δικούς του υπασπιστές. Τότε ο Νίκων του απάντησε πως δεν μπορούσε να αποσπάσει στρατιώτες από τον Βασιλέα των Ουρανών. Αυτό δεν εξευμένισε βέβαια την οργή του Ιζιασλάβ, οπότε ο Αντώνιος έκρινε καλό να φύγει. Επέστρεψε όταν η σύζυγος του Ιζιασλάβ ζήτησε την επιστροφή του.
Λίγο αργότερα απέκτησε δώδεκα νέους ακολούθους. Επειδή όμως παρέμενε πιστός στο πρότυπο του μοναχικού ερημίτη που θεμελίωσε ο ομώνυμός του Άγιος Αντώνιος ο Μέγας, εγκατέλειψε το σπήλαιό του και έσκαψε νέο σε έναν κοντινό λόφο, ώστε να συνεχίσει τον βίο του ερημίτη.
Ο πρώτος επίσημος ηγούμενος της μονής, ο Βαρλαάμ του Κιέβου, κλήθηκε από τον Ιζιασλάβ να τεθεί επικεφαλής ενός νέου μοναστηριού, του Αγίου Δημητρίου, που είχει κτισθεί στις πύλες της πόλεως. Οι μοναχοί ζήτησαν από τον Αντώνιο να ορίσει τον διάδοχό του και εκείνος όρισε τον Θεοδόσιο.
Καθώς ο αριθμός των μοναχών αυξανόταν, ο συνωστισμός άρχισε να αποτελεί πρόβλημα, οπότε ο Αντώνιος ζήτησε από τον Ιζιασλάβ να τους παραχωρήσει τον λόφο που είχε σκάψει τη νέα σπηλιά του. Ο Ιζιασλάβ τους τον έδωσε και οι μοναχοί έκτισαν έναν ξύλινο ναό και μερικά κελλιά. Ο Θεοδόσιος συνέχισε να συμβουλεύεται τον Αντώνιο για την καθοδήγηση του κοινόβιου και όσο μεγάλωνε η μονή, τόσο μεγάλωνε και η δική του φήμη.
Εξορία και επιστροφή
Αργότερα ο Ιζιασλάβ και οι αδελφοί του αντιμετώπισαν μια λαϊκή εξέγερση των Κουμάνων, οπότε προσήλθαν στον Αντώνιο ζητώντας την ευλογία του. Αλλά δεν την πήραν. Ο Αντώνιος τους προείπε πως εξαιτίας των αμαρτιών τους θα γνώριζαν την ήττα και ότι οι αδελφοί θα θάβονταν σε έναν ναό που θα έκτιζαν. Λίγο μετά ο Ιζιασλάβ έφυγε εξαιτίας της εξεγέρσεως. Υποπτεύθηκε τον Αντώνιο ότι ήταν με το μέρος των αντιπάλων του και κανόνισε να τον εξορίσει μόλις θα επέστρεφε. Προτού γίνει αυτό, ο αδελφός του Ιζιασλάβ, ο Σβιατοσλάβ, μεθόδευσε τη μυστική μεταφορά του Αντωνίου στο Τσερνίγκοφ. Ο Αντώνιος έσκαψε και εκεί ένα σπήλαιο για τον ίδιο. Λέγεται ότι η Μονή Ελέτσκυ κτίσθηκε στη θέση του τρίτου εκείνου σπηλαίου. Τελικώς ο Ιζιασλάβ συμφιλιώθηκε και πάλι με τον Αντώνιο και ζήτησε την επιστροφή του στο Κίεβο.
Μετά την επιστροφή του, ο Αντώνιος συνεπεφάσισε με τον Θεοδόσιο να κτισθεί ένας μεγαλύτερος, πέτρινος ναός, ώστε να χωρά τον συνεχώς αυξανόμενο αριθμό των μοναχών. Ο ίδιος ο Αντώνιος δεν έζησε μέχρι την ολοκλήρωση του νέου ναού, καθώς απεβίωσε το 1073, λίγο καιρό αφότου ευλόγησε τη θεμελίωσή του, σε ηλικία περίπου 90 ετών. Λίγο προ της κοιμήσεώς του κάλεσε τους μοναχούς και τους παρηγόρησε για την απώλειά του. Τους ζήτησε επίσης να αποκρυβούν τα λείψανά του για πάντα. Οι μοναχοί εκτέλεσαν την επιθυμία του. Αναφέρεται ότι τάφηκε μέσα στο σπήλαιό του, αλλά δεν βρέθηκαν ποτέ λείψανά του.
Τίμησή του ως αγίου
Ο Αντώνιος του Κιέβου τιμάται ως άγιος από την Ορθόδοξη Εκκλησία και ως θεμελιωτής του μοναχισμού στους Ρως του Κιέβου. Η μνήμη του εορτάζεται στις 10 Ιουλίου. Επειδή η Ρωσική και η Ουκρανική Ορθόδοξη Εκκλησία (Πατριαρχείο Μόσχας) ακολουθούν το παλαιό (Ιουλιανό) ημερολόγιο, η εορτή του είναι η 23η Ιουλίου στο δικό μας, αλλά και στα πολιτικά ημερολόγια αυτών των χωρών. Ο Αντώνιος του Κιέβου τιμάται επίσης ως άγιος από τους Ελληνοκαθολικούς και καταλογογραφείται στη Ρωμαϊκή Μαρτυρολογία της Ρωμαιοκαθολικής Εκκλησίας, αλλά με ημέρα εορτασμού της μνήμης του την 7η Μαΐου.
Εξωτερικοί σύνδεσμοι
Κατηγορία:Ρώσοι άγιοι Κατηγορία:Άγιοι της Ορθόδοξης Εκκλησίας Κατηγορία:Χριστιανοί άγιοι του 11ου αιώνα Κατηγορία:Χριστιανοί μοναχοί του 11ου αιώνα
Α.Σ. Καρδίτσας
Ο Αθλητικός Σύλλογος Καρδίτσας, γνωστός και με τη σύντμηση Α.Σ.Κ., είναι ελληνικό αθλητικό σωματείο που δραστηριοποιείται στην πόλη της Καρδίτσας στη Θεσσαλία. Επίσημο έτος ίδρυσής του είναι το 2006 και αγωνίζεται με χρώματα το μπλε και το λευκό. Διατηρεί τμήματα καλαθοσφαίρισης για ενήλικους άνδρες και υποδομής για νεαρούς αθλητές και αθλήτριες. Ως έδρα ο σύλλογος χρησιμοποιούσε μέχρι το 2019 το Κλειστό Γυμναστήριο του Δημοτικού Αθλητικού Κέντρου Καρδίτσας, χωρητικότητας 500 καθήμενων θεατών, ενώ από το 2019 μεταφέρθηκε στο Νέο Κλειστό Γυμναστήριο Καρδίτσας χωρητικότητας δυναμικότητας 3007 θέσεων εκ των οποίων μόνιμες κερκίδες 2.505 θέσεων και πτυσσόμενες 502 θέσεις θεατών. Από το 2017 είχε δηλωθεί επισήμως για εμπορικούς λόγους η χορηγική ονομασία '''Α.Σ. Καρδίτσας Μέλι ΑΤΤΙΚΗ, ενώ απ' το 2020 η ομάδα αναφερόταν για χορηγικούς λόγους ως Α.Σ.Καρδίτσας Βιολογικό Χωριό'''.
Ίδρυση
Ο Αθλητικός Σύλλογος Καρδίτσας προέρχεται από τη διαδοχική συγχώνευση καλαθοσφαιρικών σωματείων της Καρδίτσας. Με τη σημερινή του μορφή και ονομασία υφίσταται από το 2006, οπότε και συγχωνεύθηκαν οι προϋπάρχοντες σύλλογοι «Α.Σ. Καρδίτσα-21ος Αιώνας» και «Γ.Σ. Άμιλλα Καρδίτσας». Οι δυο τελευταίοι προέκυψαν επίσης από συγχωνεύσεις, ο μεν πρώτος από τη συνένωση του «Αίαντα Καρδίτσας» με το «Φιλαθλητικό Καρδίτσας», ο δε δεύτερος από τη συνένωση των τμημάτων καλαθοσφαίρισης των ομάδων: «Γ.Σ. Καρδίτσας», «Αναγέννηση Καρδίτσας» και «Άμιλλα Καρδίτσας». Κατά συνέπεια μπορεί να θεωρηθεί ότι ο σημερινός σύλλογος ενσωματώνει το μεγαλύτερο μέρος της ιστορίας και της παράδοσης του καρδιτσιώτικου μπάσκετ.
Ανοδική πορεία (2013 - 2017)
Τον Ιανουάριο του 2014 το σωματείο συμμετείχε στο Final-4 του Κυπέλλου Θεσσαλίας το οποίο και διοργανώνει η Ε.Σ.ΚΑ.Θ. Στον Ημιτελικό επιβλήθηκε του Ερμή Αγιάς με σκορ 70-75, σφραγίζοντας το εισιτήριο για τον Τελικό. Στο αμφίρροπο αυτό παιχνίδι, που διεξήχθη στο Κλειστό Γυμναστήριο Αλκαζάρ, αντιμετώπισε τα Φάρσαλα παίρνοντας τη νίκη με σκορ 60-57. Το τελικό αποτέλεσμα διαμόρφωσε ο Κώστας Κομποδιέτας με καλάθι-φάουλ. Σε ό,τι αφορά την πορεία της στο Πρωτάθλημα της Α1 Ε.Σ.ΚΑ.Θ., η ομάδα του Σπύρου Παππά ολοκλήρωσε τις αγωνιστικές της υποχρεώσεις για την κανονική περίοδο στην κορυφή του βαθμολογικού πίνακα του 2ου Ομίλου. Στη συνέχεια συμμετείχε σε διαδικασία Play-offs που είχε τη μορφή μίνι-πρωταθλήματος μεταξύ τεσσάρων συλλόγων. Με απολογισμό 4 νίκες και 2 ήττες - και χάρις στο πλεονέκτημα της νίκης που είχε απέναντι στο Γ.Σ. Βόλου - κατέκτησε τον τίτλο του Πρωταθλητή Θεσσαλίας για την αγωνιστική περίοδο 2013-14.
Την αγωνιστική περίοδο 2014-15 ο σύλλογος της Καρδίτσας πραγματοποίησε την πρώτη του εμφάνιση στο επίπεδο της Γ' Εθνικής Κατηγορίας, 8 χρόνια μετά την ίδρυσή του. Εντάχθηκε στον 1ο Όμιλο Βορρά τον οποίο συνέθεσαν 14 ομάδες. Η τελική του συγκομιδή ήταν 12 νίκες και 14 ήττες, όσες συγκέντρωσε και η Μεταμόρφωση Βόλου. Στην τελική κατάταξη βρέθηκε στην 8η θέση, εξασφαλίζοντας την επιστροφή του στην ίδια Κατηγορία το επόμενο φθινόπωρο. Το Δεκέμβριο του 2014 τη θέση του πρώτου προπονητή ανέλαβε ο Χάρης Φόρος, μέχρι τότε βοηθός του Παππά.
Την επόμενη χρονιά, 2015-16, τον 1ο Όμιλο Βορρά συνέθεσαν 12 σύλλογοι εκ των οποίων οι δύο πρώτοι θα κέρδιζαν εισιτήριο προβιβασμού στη Β' Εθνική Κατηγορία. Η ομάδα του Φόρου συγκέντρωσε στη διάρκεια της χρονιάς 20 νίκες και 2 ήττες, ισοβαθμώντας στην κορυφή του βαθμολογικού πίνακα με τον Ερμή Αγιάς. Βάσει των μεταξύ τους αποτελεσμάτων, η Καρδίτσα έχασε τον τίτλο του Πρωταθλητή, εξασφάλισε, όμως, την άνοδο στην αμέσως ανώτερη κατηγορία. Τον Ιανουάριο του 2016 η ομάδα συμμετείχε στον Τελικό μιας νέας διοργάνωσης, του 1ου Super Cup Θεσσαλίας, υπό την αιγίδα της Ένωσης Σωματείων Καλαθοσφαίρισης Θεσσαλίας. Εκεί αντιμετώπισε το Γυμναστικό Σύλλογο Λάρισας, ομάδα της Β' Εθνικής Κατηγορίας που είχε ανασυσταθεί το προηγούμενο καλοκαίρι. Το παιχνίδι έληξε υπέρ των Λαρισαίων με σκορ 76-66. Στον Ημιτελικό ο Α.Σ. Καρδίτσας είχε ξεπεράσει το εμπόδιο της Α.Ε. Λάρισας, επίσης ομάδας Β' Εθνικής, με σκορ 80-72.
Κατά την αγωνιστική περίοδο 2016-17 ο Α.Σ. Καρδίτσας έλαβε μέρος για πρώτη φορά στην ιστορία του στο Πρωτάθλημα της Β' Εθνικής Κατηγορίας. Ειδικότερα εντάχθηκε στον Όμιλο Βορρά τον οποίο συγκρότησαν 16 ομάδες. Στο ανταγωνιστικό αυτό πλαίσιο, ο σύλλογος συγκέντρωσε 24 νίκες και 6 ήττες, χωρίς να παρατηρηθεί ισοβαθμία. Στην τελική βαθμολογική κατάταξη βρέθηκε στην 2η θέση, λαμβάνοντας απευθείας εισιτήριο ανόδου στην Α2 Εθνική. Κορυφαίος σκόρερ για λογαριασμό της ομάδας της Καρδίτσας αναδείχθηκε ο Θάνος Καμαριώτης με 353 πόντους. Καθήκοντα πρώτου προπονητή διατήρησε από τον Ιούνιο του 2016 μέχρι το επόμενο καλοκαίρι ο Κώστας Ρουμελιώτης. Τον Ιούνιο του 2017 ανακοινώθηκε η υπογραφή συμβολαίου μεταξύ της ομάδας και του προπονητή Λευτέρη Καλογήρου.
Στην Α2 Εθνική (2017 - σήμερα)
Την επόμενη χρονιά, 2017-18, η ομάδα της Καρδίτσας πραγματοποίησε το ντεμπούτο της στο θεσμό του Κυπέλλου Ελλάδος, με τον οποίο ξεκίνησαν το Σεπτέμβριο οι αγωνιστικές της υποχρεώσεις. Στη 2η Αγωνιστική της Α' Φάσης πήρε την πρώτη της νίκη με σκορ 64-75, εκτός έδρας, απέναντι στον Κ.Α.Ο. Κορίνθου. Για την 3η Αγωνιστική διασταυρώθηκε με τον Ηρακλή Θεσσαλονίκης το εμπόδιο του οποίου δεν κατάφερε να ξεπεράσει. Αναλυτικότερα ηττήθηκε εντός έδρας με σκορ 78-82 με συνέπεια να αποκλειστεί.
Στα πλαίσια του Πρωταθλήματος της Α2 Εθνικής Κατηγορίας, η Καρδίτσα συγκέντρωσε στη διάρκεια της χρονιάς 14 νίκες και 16 ήττες, όσες και το Ψυχικό. Υπερτερώντας στα μεταξύ τους αποτελέσματα, έσπρωξε την έτερη ομάδα στην ψυχοφθόρα διαδικασία των Play-outs, ενώ η ίδια έκλεισε τη χρονιά οριστικά στη 10η θέση.
Παραγωγικότερος σκόρερ της χρονιάς για το σύλλογο - και δεύτερος στο σύνολο των αθλητών της Α2 Εθνικής - αναδείχθηκε ο Σέρβος Στέφαν Τζόρτζεβιτς (512 πόντοι σε 28 αγωνιστικές, 18,29 κατά μ.ό.). Ακολούθησαν ο Έλληνας Θωμάς Αμπαράς (327 πόντοι σε 28 αγωνιστικές, 11,68 κατά μ.ό.) και ο Σωκράτης Ψαρόπουλος (270 πόντοι σε 29 αγωνιστικές, 9,31 κατά μ.ό.). Από τα μέσα Φεβρουαρίου του 2018 τη σκυτάλη στον πάγκο είχε πάρει ο προπονητής Γιάννης Τζήμας.
Τρέχουσα αγωνιστική περίοδος
Κατά την τρέχουσα αγωνιστική περίοδο, 2018-19, ο Α.Σ. Καρδίτσας έλαβε μέρος στο Πρωτάθλημα της Α2 Εθνικής Κατηγορίας που διοργάνωσε η Ελληνική Ομοσπονδία Καλαθοσφαίρισης. Στοχεύοντας για τον πρώτο της τίτλο στην Κατηγορία, η ομάδα διασταυρώθηκε από δύο φορές με 15 συλλόγους ολόκληρης της επικράτειας. Ολοκλήρωσε τις αγωνιστικές της υποχρεώσεις για την Κανονική Περίοδο στην 3η θέση, με 17 νίκες και 13 ήττες στη συλλογή της. Το Πρωτάθλημα αποδείχθηκε ιδιαίτερα ανταγωνιστικό αφού το ίδιο επίτευγμα πέτυχαν τέσσερις ακόμη ομάδες: ο Α.Σ. Καστοριάς, ο Χαρίλαος Τρικούπης Μεσολογγίου, ο Διαγόρας Δρυοπιδέων και ο Ερμής Αγιάς. Στη διαδικασία των Play-offs, η Καρδίτσα διασταυρώθηκε με την Καστοριά με τους δύο συλλόγους να μεταφέρουν από μία εντός έδρας νίκη στην Κανονική Περίοδο (70-65 στην Καστοριά, 71-61 στην Καρδίτσα). Στον πρώτο μεταξύ τους αγώνα, η Καστοριά «έσπασε» το πλεονέκτημα έδρας της Καρδίτσας, παίρνοντας τη νίκη με σκορ 84-90. Στο δεύτερο αγώνα της σειράς επικράτησε εκ νέου με σκορ 72-52, αφήνοντας την Καρδίτσα οριστικά στην 4η θέση της τελικής βαθμολογίας.
Κορυφαίος σκόρερ για λογαριασμό της ομάδας αναδείχθηκε ο Νίκος Κακλαμάνος (448 πόντοι σε 31 αγώνες, 14,45 κατά μ.ό.), ο οποίος είχε την 9η καλύτερη επίδοση στο σύνολο των ομάδων της Α2 Κατηγορίας. Ακολούθησαν οι Σπύρος Μαγκουνής (404 πόντοι σε 32 αγώνες, 12,62 κατά μ.ό.) και Δημήτρης Γράβας (327 πόντοι σε 32 αγώνες, 10,22 κατά μ.ό.). Ο Μαγκουνής είχε επίσης την 4η καλύτερη επίδοση στο Πρωτάθλημα σε ό,τι αφορά τη συλλογή ριμπάουντ (214 σε 32 αγώνες, 6,69 κατά μ.ό.).
Σε ό,τι αφορά το θεσμό του Κυπέλλου Ελλάδος, η ομάδα ξεκίνησε αντιμετωπίζοντας εκτός έδρας τα Εκπαιδευτήρια Δούκα στα πλαίσια της 2ης Αγωνιστικής της Α' Φάσης. Παίρνοντας τη νίκη με σκορ 63-75, πέρασε επιτυχώς στην 3η Αγωνιστική. Στο σημείο αυτό γνώρισε τον αποκλεισμό εφόσον απέτυχε να ξεπεράσει το εμπόδιο του Κόροιβου Αμαλιάδας, με το μεταξύ τους σκορ να διαμορφώνεται σε 67-65.
Έδρα του συλλόγου είναι το Κλειστό Γυμναστήριο του Δημοτικού Αθλητικού Κέντρου Καρδίτσας, χωρητικότητας 550 καθήμενων θεατών. Πρόεδρος του διοικητικού συμβουλίου είναι ο Θωμάς Δεληγιάννης, team manager ο Γιώργος Τσιαμούρας και έφοροι οι Γιώργος Τσιαμούρας και Χρήστος Χατζής. Καθήκοντα πρώτου προπονητή διατηρεί από το Φεβρουάριο του 2018 ο Γιάννης Τζήμας με άμεσους συνεργάτες τους Κώστα Κομποδιέτα και Γιάννη Μίσσα. Το ρόστερ της Καρδίτσας για την αγωνιστική περίοδο 2018-19 συνθέτουν οι παρακάτω αθλητές:
Τμήματα υποδομής
Οι ακαδημίες του συλλόγου απευθύνονται σε αγόρια και κορίτσια ηλικίας 6-16 ετών. Οι προπονήσεις πραγματοποιούνται στα Κλειστά Γυμναστήρια σχολικών συγκροτημάτων της Καρδίτσας. Οι νεανικές ομάδες λαμβάνουν μέρος στα αντίστοιχα ηλικιακά πρωταθλήματα που διοργανώνει η Ένωση Σωματείων Καλαθοσφαίρισης Θεσσαλίας.
Σημειώσεις
<div class="references-small" style="font-size:85%; -moz-column-count:1; -webkit-column-count:1; column-count:1;"><i> α. Από το «Γυμναστικό Σύλλογο Καρδίτσας» ξεκίνησε την καριέρα του ο Γιάννης Μπουρούσης, ενω από το «Φιλαθλητικό Όμιλο Καρδίτσας» ο Γιάννης Γιαννούλης. </i>
Εξωτερικοί σύνδεσμοι
Κατηγορία:Αθλητικοί σύλλογοι Καρδίτσας Κατηγορία:Ελληνικοί σύλλογοι καλαθοσφαίρισης Κατηγορία:Σωματεία Ε.Σ.ΚΑ.Θ. Κατηγορία:Ιδρύσεις αθλητικών συλλόγων το 2006 Κατηγορία:Ιδρύσεις ομάδων καλαθοσφαίρισης το 2006
Ηρακλείδης
Με το όνομα Ηρακλείδης αναφέρονται πολλά πρόσωπα της αρχαιότητας αλλά και της ορθοδοξίας όπως στρατηγοί, συγγραφείς, φιλόσοφοι και σοφιστές, αστρονόμοι, ιστορικοί, γραμματικοί, ιατροί και καλλιτέχνες σπουδαιότεροι των οποίων ήταν:
Παραπομπές
Κατηγορία:Αποσαφηνίσεις ονομάτων
Μαργαρίτα Στιούαρτ (γεν. 1455)
Η Μαργαρίτα Στιούαρτ (1455 - άγνωστη ημερομηνία θανάτου) ήταν μικρότερη κόρη και παιδί του Ιακώβου Β΄ της Σκωτίας και της Μαρίας του Χέλρε, μικρότερη αδελφή του Ιακώβου Γ΄ της Σκωτίας. Όταν προσλήφθηκε στον Οίκο του Λάνκαστερ από τον πρίγκιπα της Ουαλίας η Μαργαρίτα έγινε ερωμένη του Γουίλιαμ Κράιτον 3ου λόρδου του Κράιτον που ήταν εχθρός του αδελφού της Ιακώβου Γ΄. Η Μαργαρίτα απέκτησε με τον λόρδο του Κράιτον την Μαργαρίτα Κράιτον μετέπειτα κόμισσα του Ροθ και πιθανότατα έναν γιο τον Σερ Ιάκωβο Κράιτον γενάρχη των υποκόμητων του Φρέντροτ, πολύ πιθανό να είχαν παντρευτεί μετά τον θάνατο της συζύγου του Κράιτον.
Προτάσεις γάμου
Ο αδελφός της Ιάκωβος Γ΄ ανέβηκε στον θρόνο της Σκωτίας μετά τον θάνατο του πατέρα τους από ατύχημα σε κανόνι υπό την κηδεμονία της μητέρας τους (1460), η Μαρία του Χέλρε πέθανε τρια χρόνια αργότερα (1463) αφήνοντας την Μαργαρίτα ορφανή σε ηλικία κάτω των 10 ετών. Την περίοδο του Πολέμου των Ρόδων η μεγαλύτερη αδελφή της Μαργαρίτας Μαρία Στιούαρτ, κόμισσα του Αρράν αρραβωνιάστηκε σύντομα τον Εδουάρδο του Ουεστμίνστερ τον μικρό γιο του Ερρίκου ΣΤ΄ της Αγγλίας και της Μαργαρίτας του Ανζού. Ο γάμος ωστόσο δεν προχώρησε για πολιτικούς λόγους επειδή ο προστάτης της Φίλιππος Γ΄της Βουργουνδίας συμμάχησε με τον Εδουάρδο Δ΄ της Αγγλίας. Η Μαρία παντρεύτηκε αργότερα έναν Σκωτσέζο αλλά οι στόχοι της οικογένειας της για γάμο με Άγγλο πρίγκιπα ήταν πάντοτε ανοιχτοί. Ακολούθησε πρόταση στον Ιάκωβο Γ΄ να παντρευτεί τον Γεώργιο Πλανταγενέτη, 1ο δούκα του Κλάρενς (1476) αλλά η Μαργαρίτα τελικά παντρεύτηκε τον Άντονι Γούντβιλ, 2ο κόμη του Ρίβερ και γαμπρό του Εδουάρδου Δ΄, καμιά συμμαχία ωστόσο δεν προχώρησε.
Τελευταία χρόνια
Ο Γουίλιαμ Κράιτον, 3ος λόρδος του Κράιτον σύμφωνα με μερικές πηγές "εξέθεσε σκόπιμα" την Μαργαρίτα μικρότερη και αγαπημένη αδελφή του βασιλιά επειδή ο Ιάκωβος Γ΄ είχε παραπλανήσει την σύζυγο του. Η Μαργαρίτα έγινε ερωμένη του Κράιτον ανεξάρτητα από την αλήθεια ή όχι της ιστορίας, η σχέση αυτή την ντρόπιασε υπερβολικά και μαύρισε την φήμη της, η νόθη κόρη της επίσης Μαργαρίτα γεννημένη μεταξύ 1478 - 1485 μεγάλωσε στην βασιλική αυλή. Η Μαργαρίτα ίσως να ήταν μητέρα και του Ιακώβου Κράιτον του γιου του Γουίλιαμ που παντρεύτηκε την Κατερίνα Μπόθγουικ την μεγαλύτερη κόρη του Γουίλιαμ, λόρδου του Μπόθγουικ.
Ο λόρδος του Κράιτον συμμάχησε με τον Αλέξανδρο Στιούαρτ, δούκας του Όλμπανυ στην επανάσταση που έκανε εναντίον του αδελφού του Ιακώβου Γ΄. Ο λόρδος του Κράιτον ανέλαβε την φύλαξη του "πανάρχαιου και εκπληκτικού" κάστρου του Κράιτον που κατασχέθηκε από τον βασιλιά όταν ο δούκας του Αλμπάνι κατηγορήθηκε για προδοσία. Το κάστρο δόθηκε σε έναν υποτελή του Ιακώβου Γ΄, τον Σερ Τζων Ράμσεϊ του Μπαλμαίν. Ο ιστορικός Τζωρτζ Μπιουκάναν που ήταν πάντοτε εχθρικός με τους Στιούαρτ κάνει λόγο για αιματηρή σχέση ανάμεσα στον Ιάκωβο Γ΄ και την μικρότερη αδελφή του Μαργαρίτα. Ο ιστορικός του Ιακώβου Γ΄ Νόρμαν Μακντογκαλλ το διαψεύδει και αποδίδει τις φήμες στις εμφύλιες διαμάχες που είχαν ξεσπάσει την εποχή της απογόνου του Μαρίας Α΄ της Σκωτίας και είχαν στόχο να αμαυρώσουν την φήμη των Στιούαρτ από τους εχθρούς τους. Οι σύγχρονοι ιστορικοί ιδιαίτερα του 19ου αιώνα εξακολουθούν να είναι παρόλα αυτά όλοι εχθρικοί με την Μαργαρίτα, ο Τζον Ριντεϊλ γράφει "πολύ όμορφη, νέα αλλά άστατη με στενή σχέση με τον αδελφό της". Ο Τζέιμς Μπαλφουρ Πολ (1846 - 1931) συμφωνεί σημειώνοντας "μια πριγκίπισσα μεγάλης ομορφιάς αλλά με πολύ χαλαρή φήμη".
Ο Σερ Γουόλτερ Σκοτ γράφει :
''"Ο Γουίλιαμ, κληρονομικός ηγεμόνας του Κράιτον αν και ήταν εξόριστος κλήθηκε να επιστρέψει στην χώρα υπό τις ακόλουθες συνθήκες : η Λαίδη του Κράιτον όπως γράφει ο Μπιουκάναν πέθανε αμέσως μετά την φυγή τπυ και ο βασιλιάς που ήθελε να κρύψει την ντροπή της αδελφής του τον ανακάλεσε από την εξορία με τον όρο να την παντρευτεί. Η Μαργαρίτα και ο Γουίλιαμ παντρεύτηκαν και ο Κράιτον πήρε πίσω την περιουσία της μητέρας του την βαρονία του Φρέντροτ όπως ήταν η επιθυμία του στον βορά, από τότε έγινε η αγαπημένη κατοικία του ίδιου και των οπαδών του. Ο Κράιτον συμφιλιώθηκε με τον βασιλιά που είχε αναγνωρίσει την παρουσία του στο Ινβερνές την εποχή που ο βασιλιάς έκανε την εκστρατεία του στον βορά. Ο Κράιτον πέθανε και τάφηκε στο Ινβερνές, όπως περιγράφει ο Μπιουκάναν το μνημείο του επεκτάθηκε την εποχή που έζησε ο ιστορικός.
Κληρονόμοι
Είναι αβέβαιο αν ο γιος του Γουίλιαμ Κράιτον ήταν παιδί του της Μαργαρίτας αλλά είχαν αναμφισβήτητα μια κόρη που έγινε κόμισσα του Ροθ. Οι Σκωτσέζικοι λογαριασμοί καταγράφουν ότι η Μαργαρίτα, λαίδη του Κράιτον έζησε το μεγαλύτερο διάστημα της ζωής της στον βορά, στην "βαρονία του Φρέντροτ". Η κόρη της Μαργαρίτας Μαργαρίτα Κράιτον είχε 4 κόρες από τον τρίτο σύζυγο της Τζωρτζ Λέσλι, 4ο κόμη του Λέσλι, 4ο κόμη του Ροθ ανάμεσα στις οποίες και την Αγνή Λέσλι, κόμισσα του Μόρτον και δυο γιους τους Γουίλιαμ Ροθ και του Νόρμαν Λέσλι, κυρίου του Ροθ του οποίου τα κληρονομικά δικαιώματα κατασχέθηκαν χάρη στην εμπλοκή του στον φόνο του καρδινάλιου Μπήτον (1546). Ο πατέρας του 4ος κόμης του Ροθ κατηγορήθηκε για το ίδιο αδίκημα αλλά η μητέρα του σύμφωνα με μερικές πηγές δεν ήταν η Μαργαρίτα.
Πηγές
Κατηγορία:Οίκος των Στιούαρτ
Ντόναλντ Γουίλιαμ Μπάτλερ
Ο Ντόναλντ «Ντον» Γουίλιαμ Μπάτλερ (αγγλικά: Donald "Don" William Butler), γεννημένος στις 17 Μαρτίου 1910, είναι Βρετανός πρώην πρωταθλητής της αντισφαίρισης.